西漢南越王博物館

簡稱南博，係中國廣東省廣州市越秀區嘅一間喺第二代南越王趙眜嘅陵寢上邊起嘅博物館，喺解放北路867號。

成立

喺1983年6月9號，由於象崗俾人刨走咗17米，本嚟建築工人想起間公寓嘅，結果喺挖緊地基嗰陣，就發現咗南越國第二代國王——趙眜嘅墳墓，重搞出咗好多文物出嚟。後嚟喺嗰年10月8號開咗個大會，話唔起公寓喇，而係準備起間博物館。到咗1983年12月9號就成立咗南越王墓博物館小組，間博物館喺1986年12月27號開始逳手起；一期工程喺1988年2月8號搞掂；而凈低嘅二期工程就一直到1993年2月8號先至全部搞掂嗮。

展覽區
南越王墓有3個展覽區，分別係南越王墓原址保護區、綜合樓同埋主體樓呢三個。不過參觀嘅順序係：綜合樓→主體樓→南越王墓原址保護區。

綜合樓 
博物館嘅綜合樓喺入口最前面嗰度，門有成1300幾嚿整成嘅兩棟闊35米，高12米嘅紅砂岩石壁。佢有4396平方米咁大，一共有3層樓高。其中1樓係服務台、遊客中心、貴賓廳、錄影資料廳、紀念品銷售廳等。2樓嘅東邊係楊永德先生同佢嘅夫人——楊張瑞貞女士畀出嚟嘅藏枕專題啲嘢，凈低嘅展廳同埋3樓都係嚟搞臨時展覽，而且係求其搞下短期展覽。

而錄影資料廳重可以睇到點解佢哋可以挖到成個古墓嘅過程，重可以揀普通話、粵語、閩南話、英文、法文、德文、日文、西班牙文呢等8種語言，而呢啲片係唔使畀錢都可以睇得。喺綜合樓入面重可以請導遊嚟講解，佢有普通話、粵語、英文、日文等語言嘅導遊；重可以租錄音導覽機都得。

主體樓 
南越王墓原址保護區嘅出口出面係主體樓嘅廣場仔，嗰度有三棟仿巴黎盧浮宮嘅藍色細金字塔仔嘅玻璃光棚響度。而主體樓喺博物館嘅北邊，有4262平方米咁大，一共有兩層樓同五個展廳響度。

南越王墓原址保護區 
成間博物館嘅佈局講嘅係南越王墓遺址。而古墓嗰度係用咗鋼架結構同藍色嘅鍍膜平板玻璃材料，攞咗漢武帝茂陵覆斗嚟搞出嘅防雨防曬保護棚罩。入面有周長為176米嘅方形連廊。入咗去保護棚就睇到墓葬嘅上面結構同夯土。中間重有條去墓入面嘅通道到陵墓前室，嗰度可以畀參觀者落去睇都得。

攞過嘅獎
國家優秀設計金獎
國家教委優秀設計一等獎
建設部優秀設計一等獎
中國建築學會建築創作優秀獎
國際建協第20屆世界建築師大會當代中國建築藝術創作成就獎
20世紀世界建築精品
「羊城之光」廣州改革開放20年十大建築專案

門飛信息
開放時間：
每日09:00—17:30
每年2月28號同8月31號閉館
門票：
散客：￥12
大學生：￥5
團客：￥10
軍人、武警、傷殘人士、中小學生、＞70歲嘅老坑：免費

附近嘅交通
地鐵：
：越秀公園站
巴士：
解放北路站
越秀公園站
流花路站
電車：
越秀公園站

南越國
南越王墓

西汉南越王博物馆网站
 西汉南越王博物馆基本陈列介绍 - 南方网 

廣州博物館
越秀區文化